FI
8.3.2023
Euroopan unionin virallinen lehti
C 86/31
Hyväksyttyjen uuhirotujen luetteloon lisätään kaksi rotua, Blanche du Massif Central ja Lacaune viande.
Näitä kolmea rotua voidaan käyttää puhdasrotuisina tai ensimmäisen sukupolven risteytyksinä.
Lisätään pässirotujen luettelo, joka koostuu puhdasrotuisina käytettävistä maatiaisroduista ja liharoduista.
Kasvattaja valitsee sopivimman pässirodun karitsojen käyttötarkoituksen mukaan: liharoduilla parannetaan karitsojen lihakkuutta, kun taas maatiaisrodut soveltuvat uusien uuhikaritsojen tuottamiseen.
Rakennusten (lampolat, kauttakulkukeskukset) suunnittelun osalta lisätään uusia velvoitteita, joissa otetaan huomioon suojatulla maantieteellisellä merkinnällä varustettavien karitsojen tuottajien käytännöt (veden ja rehun saatavuus, rakennuksen eläintiheys, kuivikkeiden laatu ja rakennusten siivous).
Eläinten hoidon osalta lisätään eläinten käsittelyä koskevia edellytyksiä (karitsoja on hoidettava huolellisesti, karitsoja ei saa vetää villasta) sekä urosten kastrointikielto.
Eläinlääkinnällisen hoidon osalta lisätään uusia velvoitteita lääkerehun käytön ja jäljitettävyyden sääntelemiseksi.
Eläinten kuljetusvaiheen sääntelemiseksi ja kuljetuksen aiheuttaman stressin vähentämiseksi mahdollisimman paljon lisätään vaatimus enintään kahdeksan tunnin kuljetusajasta.
Alakohta 5.6 ”Teurastustoimet” Kohdassa ”Tuotteen kuvaus” esitetyn muutoksen mukaisesti karitsojen teurastusikää muutetaan niin, että niiden ikäluokka alennetaan 60–150 päivään (aikaisemmasta 90–180 päivästä).
Määräystä täydennetään maininnalla, ettei 60–69 päivän ikäisinä teurastettavia karitsoja vieroiteta.
Karitsojen teurastamolle saapumisen ja teurastuksen väliseksi enimmäisajaksi määritetään 24 tuntia.
Ruhojen jäähdytystä koskevat edellytykset määritellään ja lisätään tähän kohtaan (sisäosan lämpötila, ei kondensaatiota).
Lisätään ruhojen valintaperusteet sekä ruhojen varastointia ja valikoimista koskevat edellytykset (leikkaamattomat ruhot, varastotila, jäähdytyksen jälkeinen vaihe, ruhon tutkiminen kylmänä).
Alakohta 5.7 ”Muiden eläimenosien valinta” Lisätään muiden eläimenosien valintaa koskevia määräyksiä: muut eläimenosat on otettava talteen suojatun maantieteellisen merkinnän ”Agneau du Quercy” saaneiden eläinten ruhoista sillä hetkellä, jona ne erotetaan ruhoista.
Alakohta 5.9 ”Leikkaaminen ja pakkaaminen” Lisätään leikkaamista ja pakkaamista koskevia määräyksiä: leikkaaminen ja pakkaaminen on tehtävä leikkaamossa, pakkaamisen on tapahduttava heti leikkaamisen jälkeen, ja liha voidaan pakata tukkutavaraksi tai kuluttajapak­ kauksiin.
4.8.
Yhteys Kohta ”Yhteys maantieteelliseen alkuperään” kirjoitetaan kokonaan uudelleen, mutta sen perusteet eivät muutu.
Kohta järjestetään uudelleen kolmeen osaan, jotta voidaan erottaa toisistaan maantieteellisen alueen erityisyys, tuotteen erityisyys ja syy-yhteys.
4.9.
Valvontaelin Tuote-eritelmien laadinnan yhdenmukaistamista koskevien kansallisen tason määräysten mukaisesti poistetaan sertifiointielimen nimi ja yhteystiedot sekä taulukkomuotoinen valvontasuunnitelma.
Tässä kohdassa ilmoitetaan jatkossa Ranskassa toimivaltaisten valvontaviranomaisten yhteystiedot: kyseiset viranomaiset ovat Ranskan laatumerkeistä ja alkuperänimityksistä vastaava virasto (Institut national de l’origine et de la qualité, INAO) ja Ranskan kilpailu-, kuluttaja- ja petostentorjuntavirasto (Direction générale de la concurrence, de la consommation et de la répression des fraudes, DGCCRF).
Sertifiointielimen nimi ja yhteystiedot ovat saatavilla INAO:n verkkosivustolla ja Euroopan komission tietokannassa.